Yeri gəlmişkən, Naxçıvanla bağlı deyim ki, bu sənədin ikinci oxunuşuna qədər və ya sonrakı vaxtlarda komitə bir məsələni xüsusi olaraq nəzərə alsın ki, Naxçıvan turizm üçün unikal bir yerdir və oraya gediş haqqını bir az asanlaşdırmaq lazımdır. Çünki turistlər üçün olan biletlərin qiyməti ilə yerli əhaliyə satılan biletlərin qiymətində fərq var. Onu eyniləşdirmək lazımdır ki, turistlər oraya cəlb olunsun. Çünki Naxçıvanın çox unikal təbiəti insanların orada istirahət edə bilməsi üçün imkan yaradır. Həm də orada turizmin inkişafı iş yerlərinin açılması vasitəsidir. Mən detallar və təkliflər haqqında danışmayacağam. İkinci oxunuşda təbii ki, o məsələlərə toxunulacaqdır. Güzəştlərin olunması və müəyyən sanator-kurort müalicəsi ilə bağlı mən yenə Naxçıvan məsələsinə qayıdıram ki, orada “Sirab”, “Badamlı” bulaqları ətrafında sanator-kurortların salınmasına əhəmiyyət vermək lazımdır. Mən sənədlərə baxdım. Ümumi olaraq göstərilib ki, Masazır gölündən və yaxud da Hövsan gölündən, palçıq vulkanlarından, bulaqlardan istifadə eləmək imkanları yaradılsın. Kiçik otellərin, məskunlaşma yerlərinin təşkil edilməsi ilə bağlı imkanlar yaradılıbdır. Mən başqa təkliflərə növbəti oxunuşlarda toxunacağam. İndi isə bir daha bu sənədin normal hazırlandığını bildirirəm və buna görə də həm komitəyə, həm də nazirliyə öz təşəkkürümü bildirirəm. Sağ olun.